Michael Metzeltin

Michael Metzeltin ye un filologo romanista suizo, naixiu de Sorengo (Tesino) o 8 de chulio de 1943.

En 1969 obtenió o suyo doctorau en filolochía romanica por a Universidat de Basilea. Ha estau profesor en as universidaz de Trier, Groningen, Coimbra, Cosenza, Paderborn y Göttingen. Dende 1989 ye catedratico de linguistica y didactica d'as luengas romances en a Universidat de Viena.

Ye miembro correspondient de l'Academia Suiza de Ciencias dende 1994 y de l'Academia Chilena d'a Luenga dende 2000. Se l'han atorgau cuantas honors como a Grande Oficial da Ordem do Merito da Republica Portuguesa en 1998, u a Encomienda de la Orden del Mérito Civil atorgada por o gubierno espanyol en 2000. Ye tamién miembro d'honor de l'Academia rumana de Ciencias, de l'Academia de la Llingua Asturiana y de l'Academia de l'Aragonés.

A suya obra mas conoixida ye o Lexicon der Romanistichen Linguistik (Lexicón de Linguistica Romanica), an que describe l'aragonés en o suyo seiseno volumen. Tamién ha escrito bels articlos y presentau bellas ponencias sobre l'aragonés, y a suya tipolochía e identidat entre as luengas romanicas.

Categoría:Catedraticos de Suiza
Categoría:Filologos de Suiza
Categoría:Miembros de l'Academia de l'Aragonés
Categoría:Miembros de l'Academia de la Llingua Asturiana
Categoría:Miembros de l'Academia Chilena de la Lengua
Categoría:Miembros de l'Academia Suiza de Ciencias
Categoría:Miembros de l'Academia Rumana de Ciencias
Categoría:Naixius d'o cantón d'o Tesino
Categoría:Profesors universitarios de Suiza
Categoría:1943 (naixencias)